问题：《本草纲目》：黄连大苦大寒，用之降火燥湿，中病即当止?岂可久服，使肃杀之气常行，而伐其发生冲和之气乎?歧伯言：五味入胃，各归所喜攻?久而增气，物代之常也?气增而久，夭之由也?王冰注：酸入肝为温，苦入心为热，辛入肺为清，咸入肾为寒，甘入脾为至阴而四气兼之，皆增其味而益其气，故各从本脏之气为用?所以久服黄连、苦参反热，从火化也，余味皆然?久则脏气偏胜，即有偏绝，则有暴夭之道?是以绝粒服饵之人不暴亡者，无五味偏助也?况眼疾本于肝热，肝与心为子母，心火，肝亦火也，肾孤脏也，人患一水不胜二火，岂可久服苦药，使心有所偏胜，是以火救火，其可乎?
回答：黄连，治目及痢为要药。古方治痢，香连丸（木香、黄连）。姜连散（干姜伍）。变通丸（茱萸伍）。姜黄散（生姜伍）。治消渴用酒蒸黄连。治下血，大蒜伍。治口疮，细辛伍。皆一冷一热，一阴一阳，寒因热用，热因寒用，君臣相佐，阴阳相济，最得利方之妙，所以有成功而无偏胜之害也。去心窍恶血，解服药过剂烦闷。权、斅、道书皆言黄连犯猪肉令人泄泻。《本草经疏》：黄连禀天地清寒之气以生，故气味苦寒而无毒。味厚于气，味苦而厚，阴也。宜其下泄，欲使上行须加引导。入手少阴、阳明，足少阳、厥阴，足阳明、太阴。为病酒之仙药，滞下之神草。六经所至，各有殊功。其主热气，目痛眦伤泪出，明目，大惊益胆者，凉心清肝胆也。肠澼腹痛下痢，《别录》兼主泄澼。泄者，泻利也；澼者，大肠下血也，俗名为脏毒。除水利骨，厚肠胃，疗口疮者，涤除肠、胃、脾三家湿热也。久服令人不忘者，心家无火则清，清则明，故不忘。简误：黄连味大苦，气大寒，群草中清肃之物。其处上经，譬犹皋陶之在虞廷，明刑执法以禁民邪，是其职也。稷契夔龙之事，则非其任矣。故祛邪散热，荡涤肠胃，肃清神明，是其性之所长；而于补益精血，温养元气，则其功泊如也。凡病人血少气虚，脾胃薄弱，血不足以致惊悸不眠，而兼烦热躁渴，及产后不眠，血虚发热，泄泻腹痛，小儿痘疮，阳虚作泄，行浆后泄泻，老人脾胃虚寒作泻，阴虚人天明溏泄，病名肾泄，真阴不足内热烦躁诸证，法咸忌之。犯之使人危殆，大忌猪肉。《本草蒙筌》：味苦，气寒。味厚气薄，可升可降。沉也，阴也，阴中微阳。无毒。治诸火邪，依各制炒。治诸火邪，依各制炒。火在上炒醇酒，火在下炒以童便。实火朴硝，虚火酽醋。痰火姜汁，伏火火伏下焦者。盐汤。气滞火同吴茱萸，血瘕火拌干漆末。食积泻亦可服，陈壁土向东者妙。研炒之。硝茱漆土俱研细，调水和炒。肝胆火盛欲驱，必求猪胆汁炒。又治赤眼，人乳浸蒸。或点或吞，立能劫痛。胜乌附，乌头、附子。畏款冬。恶芫菊芫花、菊花。玄参，忌猪肉冷水。为使黄芩龙骨，入手少阴心经。巴豆遇之，其毒即解。可熬膏煎液，任合散为丸。香连丸广木香和搀，为腹痛下痢要药；茱连丸吴茱萸佐助，乃吞吐酸水神方。如止消渴便多，单研蜜为丸亦效。同枳壳治血痔，血当归治眼疮。佐桂蜜煎服空心，黄连为君，佐官桂少许，煎百沸入蜜，空心服之。使心肾交于顷刻。镇肝凉血，凡治血，防风为上使，黄连为中使，地榆为下使。调胃厚肠。益胆止惊痫，泻心除痞满。去妇人阴户作肿，愈小儿食土成疳。消恶疮恶痈，却湿热郁热。谟按：苦先入心，火必就燥。黄连苦燥，乃入心经。虽云泻心实，泻脾脏为子能令母实，实则泻其子也。但久服之，反从火化，愈觉发热，不知有寒。故其功效惟初病气实热盛者，服之最良，而久病气虚发热，服之又反助其火也。《本草乘雅》：苦寒凌冬，寒水之；有节色黄，中土之制，判为心之用药也。热气上炎，即以炎上作苦之品，异以入之，变易其性，以致和平。黄取其色，连象其形，凌冬不凋，气寒味苦，合得太阳寒水化气。假此黄土，以为堤防不特默化其侮反侮其侮，以为用神。方随机应变，绝无内顾之虞。炎上作苦，苦性走下，匹休太阳上及九天，下彻九泉，外弥肤腠，内达五中，故连可上治头目，下及阴中，外疗疮疡，内主肠胃。久服则达于热烦，而安于宁谥。故令人不忘，皆以火热为本气，火热为标见，火热为化气者也。《药性解》：黄连，味苦，性寒，无毒，入心经。主心火炎，目疾暴发，疮疡红肿，肠红下痢，痞满泄泻，小儿疳热，消中口疮，惊悸烦躁，天行热疾。黄芩、龙骨、连翘、滑石为使，恶菊花、芫花、玄参、白鲜、白僵蚕，畏款冬花，解巴豆、乌头毒，忌猪肉、冷水。按：黄连味苦泻心，治心火诸病不可缺，泻痢虽属脾经，正由火不能生土，况心与小肠相为表里，心火泻则小便亦利，而肠胃自厚矣。因寒得泻者忌之，又久病气虚，心火不盛者，用之则心气愈虚，虚火反炽。《药鉴》：气寒味苦，气薄味厚，无毒，沉也，阴也。手少阴药也。以姜汁炒肜，则止呕吐，清心胃。且治一切时气，又解诸般热毒秽毒及肿毒疮疡、目疾之暴发者。盖黄连得姜汁制，则和其寒而性轻折，且少变其性，以引至热处，而使之驯化，正经所谓热因寒用是也。与木香同用，为腹痛下痢要药。吴茱萸同用，乃吞吐酸水神方。同枳壳治血痔，同当归治眼疾。佐桂蜜，使心肾交于顷刻。入姜辛，疗心肺妙于须臾。欲上清头目口疮之类，酒炒为佳。欲泻解痘疮之毒，桔梗、麻黄汁炒之，取其达表而解之也。实火同朴硝，虚火用酽醋，痰火用姜汁，伏火用盐汤。米食积泻者，壁土炒之。赤眼暴发者，人乳浸之。东垣以为厚肠胃者，何也?盖肠胃为湿热所挠，而为痢为痛，得此苦寒之剂，则湿热去而痛止，则肠胃自厚矣。又曰与木香同用，治心下痞满并伏梁心积宜矣，若停食受寒，及伤寒下早所使者，则不可用。又曰除肠中混杂之红宜矣，如阴虚下血，及损脾而血不归脾者，概用之乎?又曰治五劳七情，定惊悸，止心腹痛，皆未分寒热而混言之，用者宜斟酌可也。胡黄连疗劳热骨蒸，治伤寒咳嗽，温疟多热即解，久痢成疳竟除。补肝胆，劫目疼尤灵。理腰肾，敛阴汗最捷。大都苦先入心，入心则热澡，此剂虽云泻心，实泻脾土，盖子能令母实，实则泻其子也。中病即已，不可久服，久则反从火化，愈觉发热。故曰：芩连栀子，久服发热。此之谓也。反花猪肉。《景岳全书》：味大苦，气大寒。味厚气薄，沉也，降也，降中微升，阴中微阳。专治诸火，火在上，炒以酒；火在下，炒以童便。火而呕者炒以姜汁；火而伏者炒以盐汤。同吴茱萸炒，可以止火痛；同陈壁土炒，可止热泻。同枳实用，可消火胀；同天花粉用，能解烦渴。同木香丸，和火滞下痢腹痛；同吴茱萸丸，治胃热吐吞酸水。总之，其性大寒，故惟平肝凉血，肃胃清肠凉胆，止惊痫，泻心除痞满。上可治吐血衄血，下可治肠便红。疗妇人阴户肿痛，除小儿食积热疳，杀蛔虫，消恶疮痈肿，除湿热郁热，善治火眼，亦消痔漏。解乌附之热，杀巴豆之毒。然其善泻心脾实火，虚热妄用，必致格阳，故寇宗奭曰：虚而冷者，慎勿轻用。王海藏曰：夏月久血痢，不用黄连，阴在内也。景岳曰：人之脾胃，所以盛载万物，发生万物，本象地而属土。土暖则气行而燥，土寒则气凝而湿，土燥则实，土湿则滑，此天地间不易之至理。黄连之苦寒若此，所以过服芩连者，无不败脾，此其湿滑，亦自明显易见。独因陶弘景《别录》中有调胃厚肠之一言，而刘河间复证之曰：诸苦寒药多泄，惟黄连、黄柏性冷而燥。因致后世视为奇见，无不谓黄连性燥而厚肠胃，凡治泻痢者，开手便是黄连，不知黄连、黄柏之燥，于何见之?呜呼！一言之谬，流染若此，难洗若此，悖理惑人，莫此为甚。虽曰黄连治痢亦有效者，然必其毒禀阳脏，或多纵口腹，湿热为痢者，乃其所宜。且凡以纵肆不节而血气正强者，即或误用，未必杀人，久之邪去亦必渐愈，而归功黄连，何不可也?此外，则凡以元气素弱，伤脾患痢，或本无火邪而寒湿动脾者，其病极多，若妄用黄连，则脾肾日败，百无一生。凡患痢而死者，率由此来，可不寒心?余为此言，而人有未必信者，多以苦燥二字有未明耳，故余于《传忠录》辨河间条中，复详言苦味之理，以俟卫生仁者再为赞正，庶是非得明，而民生有攸赖矣。道书言：服黄连犯猪肉，令人泄泻。《本草备要》：泻火燥湿。大苦大寒。入心泻火，王海藏曰：泻心实泻脾也。实则泻其子。镇肝凉血，凡治血，防风为上部之使，黄连为中部之使，地榆为下部之使。燥湿开郁，解渴，单用能治消渴。除烦，益肝胆，厚肠胃，消心瘀，能去心窍恶血。止盗汗。凉心。治肠澼泻痢，便血曰澼，有脏连丸。湿热郁而为痢，黄连治痢要药。噤口者热壅上焦，同人参煎汤呷之，但得下咽便好。喻嘉言曰：下痢必先汗解其外，后调其内。首用辛凉以解表，次用苦寒以攻里。《机要》云：后重宜下，腹痛宜和，身重宜除湿，脉弦宜去风，风邪内结宜汗，身冷自汗宜温，脓血稠粘宜重剂以竭之。下痢赤属血分，白属气分。戴氏曰：俗谓赤热白寒者非也，通作湿热处治，但有新久虚实之分。痞满燥湿开郁。仲景治九仲心下痞，五等泻心汤皆用之。腹痛，清热。心痛伏梁，心积。目痛眦伤，人乳浸点或合归、芍等分，煎汤热洗，散热活血。痈疽疮疥，诸痛痒疮，皆属心火。明目《传信方》：羊肝一具，黄连一两，捣丸，凡是目疾皆治，名羊肝丸。定惊，镇肝。止汗解毒，除疳同猪肝蒸为丸。杀蛔。蛔得苦则伏。虚寒为病者禁用。久服黄连、苦参反热，从火化也。昂按：炎上作苦，味苦必燥，燥则热矣。且苦寒沉阴肃杀，伐伤生和之气也。韩矛曰：黄连与肉桂同行，能交心肾于顷刻。时珍曰：治痢用香连丸；姜连丸用黄连、干姜；姜黄散用黄连、生姜；左金用黄连、吴茱萸。治口疮用黄连细辛，止下血用黄连、大蒜。一阴一阳，寒因热用，热因寒用。最得制方之妙。治心火生用，虚火醋炒，肝胆火猪胆汁炒，上焦火酒炒，有吞酸嘈杂等证，亦有吐酸者名酢心，宜黄连、吴茱萸降火开郁。酢，音醋。中焦火姜汁炒；下焦水盐水或童便炒；食积火黄土炒；治湿热在气分，吴茱萸汤炒；在血分干漆水炒；点眼赤，人乳侵。时珍曰：诸法不独为之引导，盖辛热其寒苦，咸寒制其燥性，用者详之。黄芩、龙骨为使，恶菊花、玄参、僵蚕、白鲜皮、畏款冬、牛膝，忌猪肉，时珍曰：方有脏连丸，黄连猪肝丸，岂忌肉而不忌脏腑乎?杀乌头、巴豆毒。黄连泻心火，佐以龙胆泻肝胆火，白芍泻脾火，石膏泻胃火，知母泻肾火，黄柏泻膀胱火，木通泻小肠火，黄芩泻肺火，栀子佐之；泻大肠火，黄连佐之；柴胡泻肝胆火，黄连佐之；泻三焦火，黄芩佐之。郑奠一曰：热郁恶心，兀兀欲吐，用黄连数分甚效。《本经逢原》：苦寒，无毒。治心脏火，生用；治肝胆实火，猪胆汁炒；治肝胆虚火，醋炒褐色；治上焦火，酒炒；中焦火姜，汁炒；下焦火盐，水炒；气分郁结肝火，煎吴茱萸汤炒；血分块中伏火，同干漆末炒；食积火，黄土拌炒。解附子、巴豆、轻粉毒，忌猪肉。黄连性寒味苦，气薄味厚，降多升少，入手少阴厥阴。苦入心，寒胜热，黄连、大黄之苦寒，以导心下之实热，去心窍恶血，仲景九种心下痞，五等泻心汤皆用之。泻心者，其实泻脾，实则泻其子也。下痢胃口虚热口噤者，黄连人参煎汤，时时呷之；如吐再饮，但得一呷下咽便好。诸苦寒药多泻，惟黄连、芩、柏，性寒而燥，能降火去湿止泻痢，故血痢以之为君。今人但见肠虚渗泄，微似有血，不顾寒热多少，便用黄连，由是多致危殆。至于虚冷白痢，及先泻后痢之虚寒证，误用致死多矣。诸痛疡疮，皆属心火。眼暴赤肿，痛不可忍，亦属心火，兼挟肝邪，俱宜黄连、当归，治痢及目为要药。故《本经》首言治热气目痛，及肠澼腹痛之患，取苦燥之性，以清头目，坚肠胃，祛湿热也。妇人阴中肿痛，亦是湿热为患，尤宜以苦燥之。古方治痢，香连丸用黄连、木香，姜连散用干姜、黄连，佐金丸用黄连、吴茱萸。治消渴用酒蒸黄连，治口疮用细辛黄连，治下血用黄连葫蒜。皆是寒因热用，热因寒用，而无偏胜之害。然苦寒之剂，中病即止，岂可使肃杀之令常行，而伐生发冲和之气乎！医经有久服黄连、苦参反热之说，此性虽寒，其味至苦，入胃则先归于心，久而不已，心火偏胜则热，乃其理也。近代唐流，喜用黄连为清剂，殊不知黄连泻实火，若虚火而妄投，反伤中气，阴火愈逆上无制矣。故阴虚烦热，脾虚泄泻，五更肾泄，妇人产后血虚烦热，小儿痘疹气虚作泻，及行浆后泄泻，并皆禁用。《本草崇原》：黄连生于西蜀，味苦气寒，禀少阴水阴之精气。主治热气者，水滋其火，阴济其阳也。目痛、眦伤泣出者，火热上炎于目，则目痛而眦肉伤，眦肉伤则泣出。又曰：明目者，申明治目痛，眦伤泣出，以其能明目也。肠澼者，火热内乘于阴，夫热淫于内，薄为肠澼，此热伤阴分也。腹痛下痢者，风寒暑湿之邪伤其经脉，不能从肌腠而外出，则于行肠胃，致有肠痛下痢之证。黄连泻火热而养阴，故治肠澼腹痛下凡物性有寒热温清燥润，及五色五味。五色五味以应五运，寒热温清燥润以应六气，是以上古司岁备物。如少阴君火，少阳相火司岁，则备温热之药。太阳寒水司岁，则备阴寒之药。厥阴风木司岁，则备清凉之药。太阴湿土司岁，则备甘润之药。阳胆燥金司岁，则备辛燥之药。岐伯曰：司岁备物得天地之专精，非司岁备物则气散也。后世不能效上古之预备，因加炮制以助其力。如黄连水浸，附子火炮，即助寒水君火之义。后人不体经义，反以火炒黄连，尿煮附子。寒者热之，热者寒之，是制也，非制也。譬之鹰犬之力，在于爪牙。今束其爪，缚其牙，亦何贵乎鹰犬哉。《本草求真》：［批］大泻心火实热。黄连专入心，兼入肠、胃、脾。大苦大寒，据书所载治功，备极表著，且以《别录》中有厚肠胃一语，互为传播，以至于今，廖尤莫辟，贻害无穷。讵知黄连止属泻心之品，除湿之味。好古曰：黄连苦燥，苦入心，心就燥，泻心者，其实泻脾也。实则泻其子也。即云肠澼能止，口干能除，痞满腹痛能消，痈疽疮疡能愈，肝虚能镇，与夫妇人阴蚀，小儿疳积，并火眼赤痛，吐血、衄血、诸毒等症，无不由此调治，亦何莫不因湿热火退而言，岂于湿除火退之外，尚有治效之著哉。元素曰：黄连其用有六，泻心脏火，一也；去中焦湿热，二也；诸疮必用，三也；去风湿，四也；赤眼暴发，五也；止中部见血，六也。朱震亨曰：下痢胃口热噤口者，用黄连人参煎汤，终日呷之，如吐，再强饮，但得一呷下咽便好。刘完素曰：古方以黄连为治痢之最，盖治痢惟宜辛苦寒药，辛能发散，开通郁结，苦能燥湿，寒能胜热，使气宣平而已。诸苦寒药多泄，惟黄连、黄柏性冷而燥，能降火去湿而止泻。曰：今人多用黄连治痢，盖执以苦燥之义，下俚但见肠虚渗泄，微似有血，便即用之，又不顾寒热多少，惟欲尽剂，由是多致危困。时珍曰：黄连大苦大寒之药，用之降火燥湿，中病即当止，岂可久服，使肃杀之令常行而伐其生发冲和之气乎。秦观与乔希圣论黄连书云：闻公以眼疾饵黄连至十数两犹不已，殆不可也。医经有久服黄连、苦参反热之说，此虽大寒，其味至苦，入胃则先归于心，入而不已，心火偏胜则热，乃其理也。矧有脾阳素弱，因此一言流播，而可恃为常服者乎。今人一见火炽，不论是寒是热，是虚是实，辄以取投，以致偏胜贻患，暗受夭折，殊堪叹惜。时珍曰：黄连治目及痢为要药。古方治痢，香连丸用黄连、木香；姜连散用干姜、黄连；变通散用黄连、茱萸；姜黄散用黄连、生姜。治消渴用酒蒸黄连；治伏暑用酒煮黄连；治下血用黄连、大蒜；治肝火用黄连、茱萸；治口疮用黄连、细辛，皆是一冷一热，一阴一阳，寒热互用之意，而无偏胜之害。汪昂曰：黄连泻心火，佐以龙胆泻肝胆火，白芍泻脾火，石膏泻胃火，知母泻肾火，黄柏泻膀胱火，木通泻小肠火。黄芩泻肺火，栀子佐之；泻大肠火，黄连佐之。柴胡泻肝胆火，黄连佐之；泻三焦火，黄芩佐之。绣按：柴胡泻火，止就肝胆邪郁而言，若内实火用此，愈增其害矣，不可不知。《得配本草》：黄芩、龙肌、理石为之使。畏牛膝、款冬，恶冷水、菊花、玄参、白僵蚕、白鲜皮、芫花。忌猪肉。杀乌头、巴豆、轻粉毒。大苦，大寒。入手少阴经气分。泻心脾，凉肝胆，清三焦，解热毒。燥湿开郁，治心窍恶血，阳毒发狂，惊悸烦躁，恶心痞满，吞酸吐酸，心腹诸痛，肠澼泻痢，疳疾虫症，痈疽疮疥，暴赤目痛，牙疳口疮，孕妇腹中儿啼，胎惊子烦，阴户肿痛。得木香，治热滞；得枳壳，治痔疮；得肉桂，使心肾相交；得吴茱萸，治挟热下痢；得白芍，泻脾火；得石膏，泻胃火；得知母，泻肾火；得黄芩，泻肺火；得木通，泻小肠火；得川柏，泻膀胱火；得槐米，泻大肠火；得山栀，泻三焦火。配煨独头蒜，治脏毒下血；配川椒，安蛔虫；配芦荟末，蜜汤肠，治小儿疳疾。加蟾炭等分，青黛减半，麝香少许，搽走马牙疳。配茯苓，去湿热，治白淫。佐龙胆草，泻肝胆火；佐枳实，消痞气火胀；佐花粉，解烦渴；使细辛，治口疮，止下血。各经泻火药得川连，其力愈猛。泻心火，生用；火在上，酒炒；火在下，童便炒；火在中，姜汁炒；伏火，盐水炒；火在气分而痛，吴茱萸拌炒；食积成火，黄土炒；止泻，壁土炒；肝胆火，醋炒或胆汁炒；热结于下，朴硝拌炒；血中伏火，干漆拌炒。虚热妄用，必致格阳。真阴益乏。久服反化为热。连必燥而不润。不可食猪肉，恐令人作泻。邪火横逆，非至苦至寒之品不能退其热势。然发热初起，邪火正欲攻击而出，投川连遏抑其火，则邪将盘结而不散，散致内伤气血，热邪愈炎，所谓寒之益热也。又热久阴气大伤，胃液干枯，宜急救胃阴，以制阳火，凉润之剂在所必需。若用苦燥者治其热，则愈燥而愈热。盖苦以降气，气降则阴不生，燥以耗血，血亡则津益竭，由是畏火起与邪火交相攻击，其毙也可立而待。《本草经解》：黄连气寒，秉天冬寒之水气，入足少阴肾经；味苦无毒，得地南方之火味，入手少阴心经。气味俱降，阴也。其主热气目痛也，心主火，火气热，心病舍肝，肝开窍于目也，黄连苦寒，所以清火也。手少阴之正脉，出于面，合目内眦，手少阴为心火，火盛，则心系急而泪出；眦伤者，皆心火，黄连清心，所以主之。实则泻其子，心者，肝木之子也，清心则肝邪泻，所以明目也。大肠为庚金之腑，心火乘之，则津液化成脓血，痛而下痢矣，其主之者，寒以清火，苦以泻热也。北方黑色，入通于肾，开窍于二阴，妇人阴中，乃肾窍也，热盛则肿，肿痛者火盛也，黄连入肾，寒苦清火，所以主之。其久服令人不忘者，入心清火，火清则心明，能记忆也。《神农本草经读》：黄连气寒，秉天冬寒之水气，入足少阴肾经；味苦无毒，得地南方之火味，入手少阴心经，气水而味水，一物同俱，故能除水火相乱，而为湿热之病。其云之热气者，除一切气分热也。目痛眦伤泪出不明，皆湿热在上之病；肠澼腹痛下痢，皆湿热在中之病；妇人阴中肿痛，为湿热在下之病，黄连除湿热，所以主之。久服令人不忘者，苦入心，即能补心也。然苦为火之本味，以其味之苦而补之；而寒能胜火，即以其之寒而泻之。千古唯仲景得《本经》之秘，《金匮》治心气不足而吐血者，取之以补心；伤寒寒热互结心下，而痞而者，取之以泻心；厥阴之热，气撞心者，合以乌梅；下痢后重者，合以白头翁等法，真信而好古之大圣人也。